paragraph_text: Prednatjecanje za prvenstvo Jugoslavije u nogometu 1927. je prvo izlučno natjecanje za završnicu državnog prvenstva koje je organizirao Jugoslavenski nogometni savez. Prednatjecanje je odigrano od 26. svibnja 1927. godine do 30. svibnja 1927. godine. Po prvi puta su završnicu državnog prvenstva, osim prvaka svih podsaveza, mogli izboriti i doprvaci nekih podsaveza.